Omu di Cagna

L'Omu di Cagna hè un munimentu naturali di Corsica. Situatu à una altezza di 1217 metri, in i monti di Cagna, si cumponi di parichji cantona, l'unu annantu à l'altru. Sopra, ci hè un chjapponu chì pesa parichji tonni, più o menu tondu è largu parichji metri, in equilibriu annantu à una tola rittangulara. 

U nomu Omu di Cagna veni da u fattu chì u munimentu naturali, vistu da luntanu, hà una forma antrupumorfa, u chjapponu subranu s'assumiddendu à u capu di un parsunaghju.

Itinerariu
Da u stradonu naziunali N196, si pidda u stradonu dipartimintali D50 è si ghjugni in Munacìa d'Auddè. Da quà, si và insinamenti à u paesi di Ghjannucciu. Da a parti suprana di u paesi, ci hè un stradeddu chì porta in circa dui ori è mezu, insin'à l'Omu di Cagna.  Ci voli à cuntà un'ora è mezu par falà.

 Citazioni 
Accadi chì l'Omu di Cagna fussi mintuvatu in a cultura è in a litteratura corsa. Par asempiu:
 in 'ssu strattu di a canzona tradiziunali U lionu di Roccapina:
U lionu di Roccapina
Hà dittu à l'Omu di Cagna
S'è tù vardi la muntagna
Ié ti vardu la marina.

 o in a canzona l'Alta Strada di Canta u Populu Corsu:
Salutami l'Omu di CagnaÈ l'Ospedale cun Bavella
Di lu Cuscionu la muntagnaIncù l'Alcudina per stella.

Liami
 Una videu di l'Omu di Cagna
 L'Omu di Cagna è u Lione di Roccapina, duie persunalità diverse assai. (Masai, RCFM

 Da veda dinò 
u Lionu di Roccapina
Listinu di i Monti di Corsica

Categoria:Munimentu naturale di Corsica
Omu Cagna